ZAPISNIK
10. sjednice Vijeća Mjesnog odbora Poljanice,
održane 19. ožujka 2026.
u objektu mjesne samouprave Poljanice, Dubrava 203,
s početkom u 20,00 sati

NAZOČNI ČLANOVI VIJEĆA: Petar Vranjković, Denis Marković, Filip Marinović, Ladislav Plantić i Marija Orešić
NENAZOČNI: Ingrid Grgić i Zoran Grgić

Predsjedava: Petar Vranjković, predsjednik Vijeća
Zapisnik vodi: Filip Marinović

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati te otvara 10. sjednicu Vijeća Mjesnog odbora. 
Predsjednik daje na verifikaciju zapisnik 9. sjednice. 
Vijeće jednoglasno prihvaća tekst zapisnika 9. sjednice Vijeća, održane dana 26. siječnja 2026.
Na prijedlog predsjednika, Vijeće jednoglasno prihvaća i utvrđuje

DNEVNI RED


1. [bookmark: _Hlk224890031]Zaključak o prijedlogu za postavljanje pješačkog prijelaza – donošenje zaključka;
1. Zaključak o prijedlogu lokacija za postavljanje spremnika za otpad – donošenje zaključka;
1. Pitanja, prijedlozi i obavijesti.


Ad. 1 Zaključak o prijedlogu za postavljanje pješačkog prijelaza – donošenje zaključka; Nakon provedene rasprave, Vijeće jednoglasno donosi 
ZAKLJUČAK
1. Razmotren je prijedlog građana za postavljanje pješačkog prijelaza u Ulici Pete Poljanice.
2. Vijeće podržava gore navedeni prijedlog, te predlaže postavljanje pješačkog prijelaza u Ulici Pete Poljanice, budući na tom dijelu ulice ne postoji označeni prijelaz, što predstavlja sigurnosni rizik za sve sudionike u prometu.
3. Ovaj zaključak dostavlja se Vijeću Gradske četvrti Gornja Dubrava, na daljnje postupanje.

Ad 2. Zaključak o prijedlogu lokacija za postavljanje spremnika za otpad – donošenje zaključka 
Nakon provedene rasprave, Vijeće jednoglasno donosi

ZAKLJUČAK

1. Razmotren je prijedlog građana za postavljanje dodatnih koševa za otpad na području Mjesnog odbora Poljanice. 
2. Podržava se gore navedeni prijedlog te se predlaže postavljanje koševa za otpad duž cijele ulice Klin, od ulice Dubrava do ulice Trnovčica (uz postojeće drvene klupe na šetnici), kao i na izlazu iz svih Novoselskih odvojaka na ulicu Klin.

Ad 3. Pitanja, prijedlozi i obavijesti

· razgovaralo se o uklanjanju otpada i nadzemnih spremnika na lokaciji Ulica Prve Poljanice 
· Predsjednik Vijeća uputit će nadležnoj službi dopis u vezi sigurnosnog nadzora spremnika za otpad na području prostoru Prve Poljanice zbog učestalog ilegalnog odlaganja otpada 
· predsjednik Vijeća obavještava članove Vijeća kako je pokrenut postupak projektiranja rasvjetnih tijela u parku pored objekta mjesne samouprave, te se čeka građevinska dozvola kako bi se isti postavili
· Također, predsjednik Vijeća obavještava članove kako će se asfaltirati ulica Blaža Jurišića (u cijelom profilu) ili Ulica Leopolda Mandića (djelomično) te se čeka očitovanje Podružnice Vodoopskrba i odvodnja.



Završeno u 21:10 sati.
KLASA: 024-08/26-003/614
URBROJ: 251-13-11-6/009-26-2
U Zagrebu, dana 19. veljače 2026.

Zapisnik sastavio: Filip Marinović
Zapisnik tehnički i administrativno
obradila: Sandra Šukunda

Predsjednik
     Vijeća Mjesnog odbora Poljanice
          Petar Vranjković

